**ODGOVORI NA POBUDE IN VPRAŠANJA**

**podana na 7. redni seji občinskega sveta občine prevalje dne 26.09.2019**

Občinski svetnik Bernard Pačnik je podal zahvalo, vprašanja in pobudo:

ZAHVALA: V imenu otrok in staršev se zahvali za postavitev avtobusnih postajališč po Prevaljah.

VPRAŠANJE: Zanima ga, kako daleč so zadeve pri izgradnji hitre ceste do Velenja.

**ODGOVOR:**

**Župan na seji odgovori, da stvari tečejo, kot je zastavljeno. Problematika je v finančnem pokritju. Investicija mora biti pred začetkom postopka finančno pokrita, zato je potrebno finančno poroštvo. Za polovico vrednosti je finančno poroštvo že predlagano, za ostalo polovico sredstev pa bo DARS zagotovil iz svojih sredstev. Zahteve ministra, g. Andreja Bertonclja so bile, da je potrebno sprejeti spremembe v poroštvenem zakonu. Upa, da se bodo glede tega čimprej dogovorili, ker je potrebno spremembo poroštvenega zakona potrebno vložiti tako na vlado, kot tudi na parlament, ki ga mora sprejeti. Skratka, vse je že pripravljeno in tudi DARS ima že objavljen razpis in že izbira izvajalce. Nadaljuje, da je avtocestni križ Velenje v projektiranju in da je ustavna presoja zadevnega območja zaključena.**

POBUDA: Predlaga, da se 10 % sejnine vsakega posameznega svetnika, ki se s tem strinja, nakaže v dobrodelne namene, za Kris-a, za katere zbira denar celotna Slovenija.

**ODGOVOR:**

**župan na seji predlaga, da naj vsak posameznik donira sredstva po svojih zmožnostih in da je najbolje, da vsak sam nameni teh 10 % sejnine takrat, ko dobijo nakazane na transakcijski račun.**

Občinska svetnica Marija Šušel je podal pobudo:

POBUDA: Občinsko upravo prosi za pregled dovoza na parkirišče in samega parkirišča pred blokom na naslovu Trg 29, saj so lanskoletna neurja in poplave poškodovale dovoz in parkirišče pred blokom in bi ga bilo potrebno sanirati oz. rekonstruirati, saj so vozne površine zelo poškodovane.

**ODGOVOR:**

**S stanjem parkirišča smo seznanjeni. Sanacija se predvideva v 2020.**

Občinski svetnik Andrej Stermec je podal pobudo:

POBUDA: Izpostavi temo nošenja burk v javnih ustanovah v Občini Prevalje.

Občinski svetnik Štefan Peršak je postavil vprašanje, podal opozorilo in pobudo:

VPRAŠANJE 1: Zanima ga, kako se je v občini rešila problematika prevoza šoloobveznih otrok na Lešah?

**ODGOVOR:**

**SPVCP je na 14. redni seji dne 14.08.2018 sprejel sklep, da je vodstvo osnovne šole pristojno za pripravo seznama upravičenih otrok za brezplačen prevoz v šolo v matičnem okolišu ter da pri tem upošteva zakonska določila 56. člena Zakona o osnovni šoli (Ur. l. RS, št.** [**81/06**](http://www.uradni-list.si/1/objava.jsp?sop=2006-01-3535) **– UPB,** [**102/07**](http://www.uradni-list.si/1/objava.jsp?sop=2007-01-5073)**,** [**107/10**](http://www.uradni-list.si/1/objava.jsp?sop=2010-01-5585)**,** [**87/11**](http://www.uradni-list.si/1/objava.jsp?sop=2011-01-3727)**,** [**40/12**](http://www.uradni-list.si/1/objava.jsp?sop=2012-01-1700) **– ZUJF,** [**63/13**](http://www.uradni-list.si/1/objava.jsp?sop=2013-01-2519) **in** [**46/16**](http://www.uradni-list.si/1/objava.jsp?sop=2016-01-1999) **– ZOFVI-K) ter upošteva sprejete sklepe SPVCP o nevarnih šolskih poteh v občini Prevalje. Člani SPVCP pa so pristojni glede presoje o morebitnih nevarnih šolskih poteh. Na podlagi navedenega je ugotavljanje upravičenost do prevoza osnovnošolskih otrok v pristojnosti osnovne šole.**

**Nadalje je SPVCP na 3. redni seji dne 21.08.2019 obravnaval vlogo za prevoz otrok s kombijem na POŠ Leše. Pri tem so člani SPVCP Občine Prevalje ponovno opozorili, da niso pristojni za odločanje, ali so učenci upravičeni do brezplačnega prevoza, ampak so pristojni samo glede presoje o morebitnih nevarnih šolskih poteh. Ugotovljeno je bilo, da obravnavani odseki šolskih poti niso nevarne šolske poti. Člani SPVCP Občine Prevalje pa predlagajo, da se na obeh območjih namestijo prometni znaki, ki bodo označevali varno šolsko pot in omejitev 30 km/h.**

POBUDA: Pove, da ga krajani opozarjajo na slabo vzdrževanje cestne infrastrukture (bankine, propusti,..) in prosi za doslednejše vzdrževanje v prihodnje in boljši nadzor nad izvedbo del.

**ODGOVOR:**

**Občinska uprava je skupaj s predstavniki JKP LOG d.o.o. ogledala vse makadamske ceste v občini in naredila plan sanacij in nujnih vzdrževalnih del, ki bodo izvedena še v jasenskem času, vključno s čiščenjem jaškov in muld, kjer to še ni bilo opravljeno.**

POBUDA: Predlaga, da se razmisli o možnostih nudenja javnega prevoza občanom iz oddaljenih zaselkov, kjer ni javnega prevoza (Breznica, Brinjeva gora, Jamnica, Holmec, Šentanel, Leše..). Predlaga, da se glede tega pristojne osebe pogovorijo in oblikujejo rešitve glede nudenja prevoza tudi občanom iz bolj oddaljenih lokacij.

**ODGOVOR:**

**Župan na seji odgovori, da so se že pričela dogovarjanja in usklajevanja na predmetno problematiko.**

**Predvidoma bo še v letošnjem letu sklican sestanek s predstavniki društva invalidov Prevalje in združenjem šoferjev in avtomehanikov na temo organiziranja brezplačnih prevozov za starejše pomoči potrebne občane.**

Občinski svetnik Maks Pučelj poda tri vprašanja:

VPRAŠANJE: 1. Zanima ga, kako bi v občini uredili področje košnje, ki je še vedno neurejeno, saj nastane težava, ko nekdo z zanemarjanjem svoje lastnine poseže v lastnino nekoga drugega.

**ODGOVOR:**

**Za zaraščenost stavbnih zemljišč, kjer je dejanska raba travnik, pa ima pristojnost Inšpektorat za kmetijstvo, gozdarstvo, lovstvo in ribištvo. Pristojni inšpekcijski službi smo predali zadevo v reševanje.**

VPRAŠANJE: 2. Predlaga, da se uredi financiranje prevoza dveh šoloobveznih otrok iz Holmeca v Občino Ravne na Koroškem, kjer obiskujeta osnovno šolo in da se zagotovijo proračunska sredstva, ki bodo pokrila višino prevoza.

**ODGOVOR:**

**Občina išče najbolj optimalne rešitve za ureditev prevoza za dva šoloobvezna otroka.**

VPRAŠANJE: 3. Pove, da je sedaj regionalna cesta proti Holmecu res dobro urejena, motita pa ga dva mosta, ki sta potrebna osvežitve barve. Zato prosi, da se pobarvata, če ne letos, vsaj drugo leto. Nadaljuje, da je cesta namenjena samo za pešpot, ampak trenutno pa je delno (do Raizerja) kolesarsko pot in delno pešpot, naprej je pa samo pešpot. Kako je prišlo do tega?

**ODGOVOR:**

**Izveden kolesarski del spada v ureditev križišča. Projektira pa se kolesarska povezava od Poljane do Holmca, kjer bodo podane ustrezne rešitve za izvedbo celotne trase na tej relaciji. Barvanje ograj na mostovih se predvideva v letu 2020.**

Občinska svetnica Aleksandra Saša Horvat je podala opozorilo, vprašanje in pobudo:

OPOZORILO: Opozori na poškodbo pri cestišču proti gostilni Pik, ki se je zgodila pri preplastitvi cestišča in apelira na izvajalce cestišča, da poškodbo cestišča sanirajo, da se škoda ne bi povečevala.

**ODGOVOR:**

**Pobudo oziroma pripombo bomo posredovali upravljalcu državnih cest (DRSI).**

VPRAŠANJE: Zanima jo, ali je možno, da se ob pešpoti na Holmcu postavi ograja, saj pešpot brez ograje predstavlja nevarnost za vse pešce, ki se sprehajajo. Pove, da se je že zgodilo, da je avto zaradi izgube nadzora nad vozilom odneslo iz ovinka in je vozilo pristalo na pešpoti. Nadaljuje, da je na levi strani cestišča ograja, na desni strani cestišča pa je ni. Prosi, da se razmisli o postavitvi ograje in zagotovitvi varnosti.

**ODGOVOR:**

**Na to problematiko bomo še posebej opozorili investitorja ob tehničnem pregledu (prevzemu) ceste, ki je predviden konec tega meseca.**

POBUDA: Predlaga, da se avtobusno postajališče, ki se sedaj imenuje Lokovica, preimenuje, saj je poimenovanje sporno zaradi različnih okoliških poimenovanj lokacije. Predlaga, da se zdajšnje obstoječe ime postajališče »Lokovica« preimenuje v postajališče preimenuje v »Rudnik« ali »Lokovica - Rudnik«, zaradi rudnika, ki je v preteklosti med krajani imel zelo pomembno vlogo.

**ODGOVOR:**

**Župan na seji pojasni, da je z nadzornikom že bil opravljen pregled narejenih del, na katerem so opozorili na določene pomanjkljivosti. Na vse naštete pomanjkljivosti je bil investitor opozorjen. Investicija obračunsko še ni v celoti zaključena, saj se morajo določene stvari, na katere so bili izvajalci opozorjeni, še zaključiti.**

Občinska svetnica Tatjana Ladinek je podala vprašanje:

Izrazi strinjanje s svetnikom, Stermec Andrejem, glede nošenja burk in verskih običajev tujcev.

VPRAŠANJE: Predlaga, da se preverijo avtobusne relacije in prevozniki šoloobveznih otrok, saj opozori, da morajo otroci prehitro od doma in da se vračajo domov zelo pozno. Otroci, ki so od šole oddaljeni 5 - 7 km, se do šole vozijo celo uro. Meni, da do tega prihaja, ker ni nadzora nad prevozniki. Zanima jo, zakaj vožnja traja dlje, kot je normalno in predlaga, da se ugotovi, kje je razlog za to.

**ODGOVOR:**

**Pripomba je bila podana že na seji Odbora za družbene dejavnosti, o čemer je občina obvestila ravnateljico šole. Ravnateljica šole je sklicala sestanek s prevoznikom, ki opravlja prevoz na predmetni relaciji, in skupaj z njim bodo v okviru danih možnosti poiskali možne rešitve optimizacije prevoza na tej relaciji.**

Občinska svetnica Martina Ribič je podala vprašanje, zahvalo in opozorilo:

VPRAŠANJE: Pove, da je ob glavni cesti krožišče – Spar še vedno postavljena lesena ograja. Zanima jo, kdaj se bo postavila ograja, ki bo skladna s projektom, saj je od prevzema del in končanja projekta minilo že več mesecev.

**ODGOVOR:**

**Župan na seji pove, da je prejšnji dan na Prevaljah opazil predstavnike Cestnega podjetja, nadzornika in vse pristojne, da so si ogledovali zaključena dela.**

**V mesecu oktorbu 2019 že potekajo zaključna dela na zadevnem projektu, kar bo dokončano predvidoma še v mesecu oktobru 2019.**

ZAHVALA: Zahvali se podžupanu, g. Gorenšek Boštjanu, da je bil zaradi njegovega hitrega posredovanja, del ob cestišču proti Stražišču, nemudoma pokošen.

POBUDA: Opozori na nepokošen del ob cestišču ob glavni cesti čez poletje. Pove, da je bilo več mesecev nepokošeno in da je takšno stanje nevzdržno ter apelira na pristojne organe, da se v prihodnjem letu bolj dosledno kosi in vzdržuje javne površine.

**ODGOVOR:**

**Župan na seji pove, da je bilo nepokošeno namerno, saj je občina pristojne osebe, torej nadzornike, projektante in tudi ministra, na ta način opozorila na nepravilnosti. Občina predlaga drugačno ureditev in sicer, da bi travo zamenjali s tlakovanimi ali asfaltnimi površinami. Ker do tega še ni prišlo, je občina predmetno območje že dvakrat pokosila.**